Avis juridique important

|

31997D0756

97/756/EY: Komission päätös, tehty 4 päivänä marraskuuta 1997, johtavien työsuojelutarkastajien komitean jäsenten nimeämisestä (ETA:n kannalta merkityksellinen teksti)

Virallinen lehti nro L 307 , 12/11/1997 s. 0031 - 0032

KOMISSION PÄÄTÖS,tehty 4 päivänä marraskuuta 1997,johtavien työsuojelutarkastajien komitean jäsenten nimeämisestä (ETA:n kannalta merkityksellinen teksti) (97/756/EY) EUROOPAN YHTEISÖJEN KOMISSIO, jokaottaa huomioon johtavien työsuojelutarkastajien komitean perustamisesta 12 päivänä heinäkuuta 1995 tehdyn päätöksen (1) ja erityisesti sen 5 artiklan,sekä katsoo, ettäkomissio nimeää komitean jäsenet jäsenvaltioiden ehdotuksesta kyseisen päätöksen 5 artiklan 2 kohdan mukaisesti,komitea muodostuu kahdesta kunkin jäsenvaltion edustajasta edellä mainitun komission päätöksen 5 artiklan 1 kohdan mukaisesti, jakomitean jäsenten toimikausi on kolme vuotta kyseisen päätöksen 5 artiklan 3 kohdan mukaisesti,ON PÄÄTTÄNYT SEURAAVAA:Ainoa artikla Tämän päätöksen liitteessä mainitut henkilöt nimetään johtavien työsuojelutarkastajien komitean jäseniksi kolmivuotiskaudeksi 1 päivästä tammikuuta 1998 alkaen.Tehty Brysselissä 4 päivänä marraskuuta 1997.Komission puolestaPádraig FLYNNKomission jäsen(1) EYVL L 188, 9.8.1995, s. 11LIITE BELGIAMarc HeselmansJan de VilTANSKAJens AndersenJens JensenSAKSARainer OpfermannGerd AlbrachtKREIKKAAreti KafetzopoulouMattina PissimissiESPANJAFrancisco Javier MinondoRafael Martínez de la GándaraRANSKAFrançois BrunRoxan CapmartinIRLANTIMichael HenryPatrick FureyITALIAFilomena ManocchioMariano MartoneLUXEMBURGPaul WeberRobert HubertyALANKOMAATPaul HuijzendveldHiddo WesselsITÄVALTAEva-Elisabeth SzymanskiGertrud BreindlPORTUGALIInácio Mota da SilvaManuel Joaquim Ferreira Maduro RoxoSUOMIMikko HurmalainenJukka KallioRUOTSI(täyttämättä)Bertil RemaeusYHDISTYNYT KUNINGASKUNTADavid EvesAdrian Ellis


title: Neuvoston päätös (EU) 2016/1225, annettu 18 päivänä heinäkuuta 2016, Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen liitettävän pöytäkirjan, joka koskee Euroopan unionin ja Libanonin tasavallan puitesopimusta Libanonin tasavallan osallistumista unionin ohjelmiin säätelevistä yleisistä periaatteista, tekemisestä

text:
               28.7.2016

               FI

               Euroopan unionin virallinen lehti

               L 202/3

         NEUVOSTON PÄÄTÖS (EU) 2016/1225,
   annettu 18 päivänä heinäkuuta 2016,
   Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen liitettävän pöytäkirjan, joka koskee Euroopan unionin ja Libanonin tasavallan puitesopimusta Libanonin tasavallan osallistumista unionin ohjelmiin säätelevistä yleisistä periaatteista, tekemisestä
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 212 artiklan yhdessä sen 218 artiklan 6 kohdan a alakohdan ja 7 kohdan kanssa,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen (2) liitettävä pöytäkirja Euroopan unionin ja Libanonin tasavallan puitesopimuksesta Libanonin tasavallan osallistumista unionin ohjelmiin säätelevistä yleisistä periaatteista, jäljempänä ’pöytäkirja’, allekirjoitettiin neuvoston päätöksen (EU) 2015/286 (3) mukaisesti unionin puolesta 9 päivänä helmikuuta 2015.

               (2)

               Pöytäkirjan tarkoituksena on määritellä varainhoito- ja tekniset säännöt, jotta Libanonin tasavalta voisi osallistua tiettyihin unionin ohjelmiin. Pöytäkirjassa määritellyssä horisontaalisessa kehyksessä vahvistetaan taloudellisen, varainhoidollisen ja teknisen yhteistyön lähtökohdat, ja sen nojalla Libanonin tasavalta voi saada unionilta tukea, erityisesti rahoitustukea, unionin ohjelmien puitteissa. Kehystä sovelletaan vain niihin unionin ohjelmiin, joihin asianomaiset perustamisasiakirjat antavat Libanonin tasavallalle mahdollisuuden osallistua. Näin ollen pöytäkirjan tekeminen ei anna mahdollisuutta ohjelmien taustalla olevien ja niiden käynnistysvaiheessa noudatettavien alakohtaisten politiikkojen mukaisten valtuuksien harjoittamiseen.

               (3)

               Pöytäkirja olisi hyväksyttävä unionin puolesta,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin puolesta Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen liitettävä pöytäkirja Euroopan unionin ja Libanonin tasavallan puitesopimuksesta Libanonin tasavallan osallistumista unionin ohjelmiin säätelevistä yleisistä periaatteista (4).
   2 artikla
   Neuvoston puheenjohtaja antaa unionin puolesta pöytäkirjan 10 artiklassa määrätyn ilmoituksen (5).
   3 artikla
   Komissio valtuutetaan määrittämään unionin puolesta Libanonin tasavallan kuhunkin unionin ohjelmaan osallistumista koskevat yksityiskohtaiset säännöt ja ehdot, mukaan lukien maksettava rahoitusosuus. Komissio tiedottaa asiasta toimivaltaiselle neuvoston työryhmälle.
   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä heinäkuuta 2016.

            Neuvoston puolesta

            Puheenjohtaja

         F. MOGHERINI

      (1)  Hyväksyntä annettu 23. kesäkuuta 2016 (ei vielä julkaistu virallisessa lehdessä).

      (2)  EUVL L 143, 30.5.2006, s. 2.

      (3)  Neuvoston päätös (EU) 2015/268, annettu 17 päivänä joulukuuta 2014, Euroopan yhteisön ja sen jäsenvaltioiden sekä Libanonin tasavallan välisestä assosiaatiosta tehtyyn Euro–Välimeri-sopimukseen liitettävän pöytäkirjan, joka koskee Euroopan unionin ja Libanonin tasavallan puitesopimusta Libanonin tasavallan osallistumista unionin ohjelmiin säätelevistä yleisistä periaatteista, allekirjoittamisesta unionin puolesta ja sen väliaikaisesta soveltamisesta (EUVL L 47, 20.2.2015, s. 1).

      (4)  Pöytäkirja on julkaistu Euroopan unionin virallisessa lehdessä (EUVL L 47. 20.2.2015, s. 3) yhdessä sen allekirjoittamista koskevan päätöksen kanssa.

      (5)  Neuvoston pääsihteeristö julkaisee pöytäkirjan voimaantulopäivän Euroopan unionin virallisessa lehdessä.


title: 2009/25/Euratom: Komission päätös, tehty 4 päivänä joulukuuta 2006 , Euroopan atomienergiayhteisön ja Kazakstanin tasavallan hallituksen välisen ydinenergian rauhanomaista käyttöä koskevan yhteistyösopimuksen tekemisestä

text:
               15.1.2009

               FI

               Euroopan unionin virallinen lehti

               L 10/15

         KOMISSION PÄÄTÖS,
   tehty 4 päivänä joulukuuta 2006,
   Euroopan atomienergiayhteisön ja Kazakstanin tasavallan hallituksen välisen ydinenergian rauhanomaista käyttöä koskevan yhteistyösopimuksen tekemisestä
   (2009/25/Euratom)
   EUROOPAN YHTEISÖJEN KOMISSIO, joka
   ottaa huomioon Euroopan atomienergiayhteisön perustamissopimuksen ja erityisesti sen 101 artiklan toisen kohdan,
   ottaa huomioon neuvoston hyväksynnän,
   sekä katsoo seuraavaa:
   Euroopan atomienergiayhteisön ja Kazakstanin tasavallan hallituksen välinen ydinenergian rauhanomaista käyttöä koskeva yhteistyösopimus olisi tehtävä,
   ON PÄÄTTÄNYT SEURAAVAA:
   1 artikla
   Hyväksytään Euroopan atomienergiayhteisön puolesta Euroopan atomienergiayhteisön ja Kazakstanin tasavallan hallituksen välinen ydinenergian rauhanomaista käyttöä koskeva yhteistyösopimus. Sopimuksen teksti on tämän päätöksen liitteenä.
   2 artikla
   Komission puheenjohtaja tai energiasta vastaava komission jäsen valtuutetaan allekirjoittamaan sopimus ja toteuttamaan kaikki tarvittavat toimet, joita tämän Euroopan atomienergiayhteisön puolesta tehtävän sopimuksen voimaantulo edellyttää.

      Tehty Brysselissä 4 päivänä joulukuuta 2006.

            Komission puolesta

         Andris PIEBALGS

            Komission jäsen


title: Neuvoston päätös 2011/426/YUTP, annettu 18 päivänä heinäkuuta 2011 , Euroopan unionin erityisedustajan nimittämisestä Bosnia ja Hertsegovinaan

text:
               19.7.2011

               FI

               Euroopan unionin virallinen lehti

               L 188/30

         NEUVOSTON PÄÄTÖS 2011/426/YUTP,
   annettu 18 päivänä heinäkuuta 2011,
   Euroopan unionin erityisedustajan nimittämisestä Bosnia ja Hertsegovinaan
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 1 päivänä maaliskuuta 2009 yhteisen toiminnan 2009/181/YUTP (1), jolla Valentin INZKO nimitettiin Euroopan unionin erityisedustajaksi, jäljempänä ’erityisedustaja’, Bosnia ja Hertsegovinaan.

               (2)

               Neuvosto antoi 11 päivänä elokuuta 2010 päätöksen 2010/442/YUTP (2), jolla Bosnia ja Hertsegovinaan nimitetyn erityisedustajan toimeksiantoa jatkettiin 31 päivään elokuuta 2011.

               (3)

               Peter SØRENSEN olisi nimitettävä erityisedustajaksi Bosnia ja Hertsegovinaan 1 päivän syyskuuta 2011 ja 30 päivän kesäkuuta 2015 väliseksi ajaksi.

               (4)

               Neuvosto antoi 21 päivänä maaliskuuta 2011 päätelmät, joissa esitetään unionin yleinen lähestymistapa suhteessa Bosnia ja Hertsegovinaan.

               (5)

               Unioni tehostaa edelleen politiikkaansa ja läsnäoloaan paikan päällä nimittämällä unionille yhden vahvemman edustajan, joka ottaa päävastuun Bosnia ja Hertsegovinan tukemisesta unioniin liittyvissä asioissa tavoitteena auttaa maata edistymään yhdentymisessä unioniin, mukaan lukien käyttämällä laajaa ja harkittua valikoimaa välineitä.

               (6)

               Erityisedustajan toimeksianto olisi toteutettava koordinoidusti Euroopan komission kanssa johdonmukaisuuden varmistamiseksi unionin toimivaltaan kuuluvien muiden toimien kanssa.

               (7)

               Neuvosto katsoo, että erityisedustajan toimivalta ja valtuudet sekä Euroopan unionin Bosnia ja Hertsegovinan edustuston päällikön toimivalta ja valtuudet on annettava samalle henkilölle.

               (8)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Nimitetään Peter SØRENSEN Euroopan unionin erityisedustajaksi, jäljempänä ‧erityisedustaja‧, Bosnia ja Hertsegovinaan 1 päivän syyskuuta 2011 ja 30 päivän kesäkuuta 2015 väliseksi ajaksi. Erityisedustajan toimeksianto voi päättyä aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää.
   2 artikla
   Poliittiset tavoitteet
   Erityisedustajan toimeksianto perustuu seuraaviin unionin poliittisiin tavoitteisiin Bosnia ja Hertsegovinassa: jatkuva edistyminen vakautus- ja assosiaatioprosessissa pyrittäessä luomaan vakaa, elinvoimainen, rauhallinen, monikansainen ja yhtenäinen Bosnia ja Hertsegovina, joka toimii rauhanomaisessa yhteistyössä naapureidensa kanssa ja etenee vakaasti kohti unionin jäsenyyttä. Unioni tukee myös edelleen Bosnia ja Hertsegovinan rauhaa koskevan yleisen puitesopimuksen täytäntöönpanoa.
   3 artikla
   Toimeksianto
   Poliittisten tavoitteiden saavuttamiseksi erityisedustajan toimeksiantona on:

               a)

               tarjota unionin neuvoja ja välittää poliittisessa prosessissa;

               b)

               varmistaa unionin toimien johdonmukaisuus ja yhtenäisyys;

               c)

               helpottaa edistymistä poliittisissa, taloudellisissa ja Eurooppaan liittyvissä painopisteissä;

               d)

               seurata ja neuvoa toimeenpano- ja lainsäädäntöviranomaisia Bosnia ja Hertsegovinan hallinnon kaikilla tasoilla sekä pitää yhteyttä Bosnia ja Hertsegovinan viranomaisiin ja poliittisiin puolueisiin;

               e)

               varmistaa unionin pyrkimysten täytäntöönpano kaikessa oikeusvaltiota ja turvallisuusalan uudistusta koskevassa toiminnassa, edistää unionin toiminnan yleistä yhteensovittamista ja antaa paikallista poliittista ohjausta unionin toimille järjestäytyneen rikollisuuden ja korruption torjumiseksi sekä antaa tässä yhteydessä tarvittaessa arviointeja ja neuvoja korkealle edustajalle ja komissiolle;

               f)

               antaa paikallisen tason poliittista ohjausta Euroopan unionin poliisioperaation (EUPM) johtajalle; erityisedustaja ja siviilioperaation komentaja kuulevat toisiaan tarvittaessa; kuulla EUPM:n johtajaa ennen ryhtymistä sellaisiin poliittisiin toimiin, joilla voi olla vaikutusta poliisi- ja turvallisuustilanteeseen; tukea rikosoikeusjärjestelmän ja poliisilaitoksen vuorovaikutussuhteen vahvistamista ja tehostamista Bosnia ja Hertsegovinassa tiiviissä yhteistyössä EUPM:n kanssa;

               g)

               antaa EU:n joukkojen komentajalle poliittista ohjausta sotilasasioissa, joilla on paikallista poliittista ulottuvuutta, erityisesti arkaluonteisissa operaatioissa, suhteissa paikallisiin viranomaisiin ja suhteissa paikallisiin tiedotusvälineisiin, sanotun kuitenkaan vaikuttamatta sotilaallisiin johtamisjärjestelyihin; kuulla EU:n joukkojen komentajaa ennen ryhtymistä sellaisiin poliittisiin toimiin, joilla voi olla vaikutusta turvallisuustilanteeseen;

               h)

               sovittaa yhteen ja toteuttaa Bosnia ja Hertsegovinassa yleisölle suunnatut unionin tiedotustoimet unioniin liittyvistä kysymyksistä;

               i)

               edistää prosessia unioniin yhdentymisestä kohdennetulla julkisella diplomatialla ja unionin tiedotustoimilla, joilla pyritään varmistamaan unioniin liittyviä kysymyksiä koskeva laajempi ymmärtäminen ja tuki Bosnia ja Hertsegovinassa olevan yleisön parissa, myös paikallisten kansalaisyhteiskunnan toimijoiden avulla;

               j)

               edistää ihmisoikeuksien ja perusvapauksien kunnioittamisen kehittämistä ja vakiinnuttamista Bosnia ja Hertsegovinassa unionin ihmisoikeuspolitiikan ja ihmisoikeuksia koskevien unionin suuntaviivojen mukaisesti;

               k)

               olla yhteydessä asiaankuuluviin Bosnia ja Hertsegovinan viranomaisiin niiden saamiseksi tekemään täysimääräistä yhteistyötä entisen Jugoslavian alueen kansainvälisen rikostuomioistuimen kanssa;

               l)

               unioniin yhdentymistä koskevan prosessin mukaisesti neuvoa, auttaa, helpottaa ja seurata poliittista vuoropuhelua välttämättömistä perustuslain muutoksista;

               m)

               ylläpitää tiiviitä yhteyksiä ja neuvotteluja Bosnia ja Hertsegovinassa olevan korkean edustajan ja muiden maassa toimivien kansainvälisten järjestöjen kanssa;

               n)

               antaa tarvittaessa korkealle edustajalle neuvoja, jotka koskevat luonnollisia henkilöitä tai oikeushenkilöitä, joille voitaisiin määrätä rajoittavia toimenpiteitä Bosnia ja Hertsegovinan tilanne huomioon ottaen;

               o)

               auttaa varmistamaan, että paikan päällä käytetään kaikkia unionin välineitä johdonmukaisella tavalla unionin poliittisten tavoitteiden saavuttamiseksi, sanotun kuitenkaan vaikuttamatta sovellettaviin johtamisjärjestelyihin.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea ylläpitää erityisiä suhteita erityisedustajaan ja toimii tämän ensisijaisena yhteyspisteenä neuvostoon. Poliittisten ja turvallisuusasioiden komitea huolehtii erityisedustajan strategisesta ja poliittisesta ohjauksesta tämän toimeksiannon puitteissa, sanotun kuitenkaan rajoittamatta korkean edustajan toimivalta.
   3.   Erityisedustaja koordinoi toimensa tiiviisti Euroopan ulkosuhdehallinnon kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä syyskuuta 2011 alkavalle ja 30 päivänä kesäkuuta 2012 päättyvälle kaudelle on 3 740 000 euroa.
   2.   Neuvosto päättää Bosnia ja Hertsegovinassa olevan erityisedustajan seuraavien kausien rahoitusohjeesta.
   3.   Menoja hallinnoidaan Euroopan unionin yleiseen talousarvioon sovellettavien menettelyjen ja sääntöjen mukaisesti. Länsi-Balkanin alueen maiden kansalaisilla on oltava mahdollisuus osallistua sopimuksia koskeviin tarjouskilpailuihin.
   4.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän muodostaminen ja kokoonpano
   1.   Erityisedustajan avuksi osoitetaan henkilöstöä avustamaan hänen toimeksiantonsa toteuttamisessa ja edistämään kaikkien Bosnia ja Hertsegovinassa toteutettavien unionin toimien yhdenmukaisuutta, näkyvyyttä ja tehokkuutta. Erityisedustaja vastaa avustajaryhmän muodostamisesta toimeksiantonsa ja siihen varattujen käytettävissä olevien taloudellisten resurssien asettamissa rajoissa. Avustajaryhmään on kuuluttava jäseniä, joilla on asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään tilapäisesti työskentelemään erityisedustajan kanssa. Tällaisen tilapäisesti lähetetyn henkilöstön palkan maksaa asianomainen jäsenvaltio, asianomainen unionin toimielin tai Euroopan ulkosuhdehallinto. Erityisedustajaa voivat avustaa myös jäsenvaltioiden unionin toimielimiin tai Euroopan ulkosuhdehallintoon tilapäisesti lähettämät asiantuntijat. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajapuolen tai vastaanottajapuolien kanssa. Jäsenvaltiot ja komissio antavat tätä varten kaiken tarpeellisen tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä on noudatettava turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyssä neuvoston päätöksessä 2011/292/EU (3) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan hänen alaisuudessaan olevan koko henkilöstön turvallisuuden edistämiseksi, erityisesti

               a)

               laatimalla operaatiokohtaisen turvallisuussuunnitelman, joka käsittää henkilöstön turvalliseen siirtymiseen operaatioalueelle ja sen sisällä ja turvallisuutta vaarantavien tilanteiden hallintaan sovellettavat operaatiokohtaiset fyysiset, organisatoriset ja menettelyä koskevat turvallisuustoimenpiteet sekä operaation valmius- ja evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä operaatioalueelle annettuun riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla väliraportin ja toimeksiannon toteuttamista koskevan selvityksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti poliittisten ja turvallisuusasioiden komitealle sekä korkealle edustajalle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi poliittisten ja turvallisuusasioiden komitean tai korkean edustajan suosituksesta antaa selvityksiä ulkoasiainneuvostolle.
   12 artikla
   Toimien yhteensovittaminen
   1.   Erityisedustajan toimet sovitetaan yhteen komission toimien kanssa sekä tilanteen mukaan alueella toimivien muiden Euroopan unionin erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden lähetystöille.
   Paikan päällä on pidettävä yllä läheisiä suhteita jäsenvaltioiden lähetystöjen päälliköihin. Näiden on pyrittävä parhaalla mahdollisella tavalla avustamaan erityisedustajaa toimeksiannon toteuttamisessa. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin, ja hänen on erityisesti sovitettava toimintansa läheisesti yhteen Bosnia ja Hertsegovinassa olevan korkean edustajan kanssa.
   2.   Unionin kriisinhallintaoperaatioiden tukemiseksi erityisedustaja parantaa yhdessä muiden paikan päällä olevien unionin toimijoiden kanssa näiden toimijoiden tuottaman tiedon levittämistä ja jakamista, jotta tilannekuva ja -arviointi olisivat mahdollisimman yhtenevät.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin kyseisellä alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää vuosittain neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen joulukuun loppuun mennessä ja kattavan kertomuksen toimeksiannon toteuttamisesta kesäkuun loppuun mennessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 18 päivänä heinäkuuta 2011.

            Neuvoston puolesta

            Puheenjohtaja

         C. ASHTON

      (1)  EUVL L 67, 12.3.2009, s. 88.

      (2)  EUVL L 211, 12.8.2010, s. 26.

      (3)  EUVL L 141, 27.5.2011, s. 17.


title: Komission päätös (EU) 2016/566, annettu 11 päivänä huhtikuuta 2016, korkean tason ohjausryhmän perustamisesta digitaalisen merenkulkujärjestelmän ja digitaalisten merenkulkupalvelujen hallinnointia varten sekä päätöksen 2009/584/EY kumoamisesta

text:
               12.4.2016

               FI

               Euroopan unionin virallinen lehti

               L 96/46

         KOMISSION PÄÄTÖS (EU) 2016/566,
   annettu 11 päivänä huhtikuuta 2016,
   korkean tason ohjausryhmän perustamisesta digitaalisen merenkulkujärjestelmän ja digitaalisten merenkulkupalvelujen hallinnointia varten sekä päätöksen 2009/584/EY kumoamisesta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   sekä katsoo seuraavaa:

               (1)

               Komissio vastaa yhteistyössä jäsenvaltioiden kanssa unionin merenkulun tiedonvaihtojärjestelmän, johon kuuluvat keskitetty SafeSeaNet-keskusjärjestelmä, CleanSeaNet-järjestelmä sekä kaukotunnistus- ja seurantajärjestelmän (LRIT) asiaankuuluvat osat, hallinnoinnin ja kehittämisen periaatteista, niiden integroinnista ja yhteentoimivuudesta sekä SafeSeaNet-järjestelmän valvonnasta.

               (2)

               Euroopan parlamentin ja neuvoston direktiivin 2002/59/EY (1) liitteessä III olevassa 2.2 kohdassa määrätään korkean tason ohjausryhmän perustamisesta hoitamaan kyseisessä kohdassa tarkoitettuja asioita. Kyseinen ohjausryhmä on perustettu komission päätöksellä 2009/584/EY (2).

               (3)

               Sen jälkeen, kun direktiivin 2002/59/EY liitteessä III olevaa 2.2 kohtaa muutettiin komission direktiivillä 2014/100/EU (3), tässä säännössä määrätään aiempaan tilanteeseen verrattuna useista uusista tehtävistä, joilla avustetaan järjestelmän hallintoa ja hallintaa ja yhdennettyjä palveluja. Käytännössä tämä mahdollistaa myös nykyisen hallintotavan ja ryhmien tehostamisen edelleen hallinnollisten rasitteiden vähentämiseksi ja raportointivelvoitteiden yksinkertaistamiseksi.

               (4)

               Korkean tason ohjausryhmän perustamista koskevan komission päätöksen osalta on sen vuoksi tarpeen säätää päivitetystä tehtäväluettelosta.

               (5)

               On myös tarkoituksenmukaista antaa korkean tason ohjausryhmälle tiettyjä muita tehtäviä, jotka liittyvät läheisesti direktiivissä 2002/59/EY säädettyihin tehtäviin ja sopivat ryhmän asiantuntemukseen. Ryhmän olisi avustettava komissiota sen Euroopan parlamentin ja neuvoston direktiivin 2010/65/EU (4) 3 artiklan 2 kohdassa säädetyn tehtävän täyttämisessä, saada aikaan ja pitää yllä yhteistyötä asiantuntijaryhmien kanssa, tehostaa vakiintunutta yhteistyötä kaikkien asiaankuuluvien viranomaisten välillä jäsenvaltioissa sekä seurata järjestelmän yhteenliittämistä ja yhteentoimivuutta; lisäksi sen olisi saatava aikaan kokemusten ja hyvien toimintatapojen vaihtoa kaikkien osapuolten, myös teollisuuden sidosryhmien, kanssa.

               (6)

               Lisäksi vaikuttaa tarpeelliselta käsitellä teknologian kehitystä ja edistystä sekä järjestelmän tulevaan kehittämiseen liittyviä strategisia kysymyksiä ottaen erityisesti huomioon esteettömän eurooppalaisen meriliikennealueen tukeminen ja helpottaminen sekä muut asiaankuuluvat unionin politiikat ja lainsäädäntö. Tämä voi myös olla hyödyllistä merivalvontaa koskevan yhteisen tietojenvaihtoympäristön (CISE) vapaaehtoisen prosessin kehittämisen kannalta.

               (7)

               Direktiivin 2002/59/EY liitteessä III olevan 2.2 kohdan mukaisesti korkean tason ohjausryhmän olisi koostuttava jäsenvaltioiden ja komission edustajista. Sen puheenjohtajana on komission edustaja. Jatkuvuuden varmistamiseksi on suotavaa, että päätöksen 2009/584/EY mukaisesti nimitetyt nykyiset jäsenet pysyvät tehtävässään nykyisen toimikautensa loppuun.

               (8)

               Euroopan meriturvallisuusvirasto (EMSA) vastaa unionin merenkulun tiedonvaihtojärjestelmän teknisestä täytäntöönpanosta yhteistyössä jäsenvaltioiden ja komission kanssa direktiivin 2002/59/EY mukaisesti ja tukee jäsenvaltioita direktiivin 2010/65/EU täytäntöönpanossa erityisesti helpottamalla tietojen sähköistä siirtoa SafeSeaNet-järjestelmän kautta Euroopan parlamentin ja neuvoston asetuksen (EY) N:o 1406/2002 (5) mukaisesti; EMSAn olisi sen vuoksi oltava pysyvästi mukana korkean tason ohjausryhmän työssä.

               (9)

               Olisi vahvistettava säännöt, joiden mukaisesti ryhmän jäsenet saavat antaa tietoja.

               (10)

               Henkilötietojen käsittelyssä olisi noudatettava Euroopan parlamentin ja neuvoston asetusta (EY) N:o 45/2001 (6).

               (11)

               Päätös 2009/584/EY olisi kumottava,

         ON HYVÄKSYNYT TÄMÄN PÄÄTÖKSEN:
   1 artikla
   Kohde
   Perustetaan korkean tason ohjausryhmä digitaalisen merenkulkujärjestelmän ja digitaalisten merenkulkupalvelujen hallinnointia varten, jäljempänä ’ohjausryhmä’.
   2 artikla
   Tehtävät
   Rajoittamatta jäsenvaltioiden omistusoikeutta tietoihin ohjausryhmän tehtävät ovat seuraavat:

               a)

               direktiivin 2002/59/EY liitteessä III olevassa 2.2 kohdassa vahvistetut tehtävät;

               b)

               avustaa komissiota direktiivin 2010/65/EU 3 artiklan 2 kohdassa vahvistettujen tehtävien suorittamisessa ja erityisesti auttaa kehittämään teknisiä mekanismeja ilmoitusmuodollisuuksien yhdenmukaistamiseksi ja yhteensovittamiseksi unionissa, jotta järjestelmään syötettyjen tietojen integrointi, uudelleenkäyttö ja jakaminen paranevat, raportointi on mahdollista tehdä vain kerran ja esteettömän eurooppalaisen meriliikennealueen luominen helpottuu;

               c)

               luoda ja pitää yllä yhteistyötä asiantuntijaryhmien kanssa erityistehtävissä, jotka liittyvät unionin merenkulun tiedonvaihtojärjestelmän, kansallisten keskitettyjen palvelupisteiden, kansallisten SafeSeaNet-järjestelmien tai muiden sähköisten järjestelmien toimintaan, käyttöön ja toimivuuteen ja niiden yhteentoimivuuteen ohjausryhmän määrittelemän tehtävänannon mukaisesti;

               d)

               toteuttaa jäsenvaltioiden elinten ja komission välinen yhteistyö, joka koskee seuraavia:

                           —

                           direktiivin 2002/59/EY 23 artikla

                           —

                           järjestelmän ja yhdennettyjen merenkulkualan palvelujen käyttöedellytyksiin liittyvät kysymykset;

               e)

               seurata kansallisten keskitettyjen palvelupisteiden ja unionin merenkulun tiedonvaihtojärjestelmän sekä muiden tiedonhallintaan käytettävien asiaankuuluvien eurooppalaisten järjestelmien yhteenliitettävyyttä ja yhteentoimivuutta;

               f)

               toteuttaa kokemusten ja hyvien toimintatapojen vaihtoa direktiivin 2002/59/EY 20 artiklan 3 kohdan soveltamiseksi.

         3 artikla
   Kuuleminen
   Komissio voi kuulla ohjausryhmää kaikissa kysymyksissä, jotka liittyvät 2 artiklassa lueteltuihin tehtäviin ja keskitetyn palvelupisteen ja unionin merenkulun tiedonvaihtojärjestelmän nykyisen ja tulevan kehityksen tekniseen toimintaan sekä keskitetyllä että hajautetulla tasolla, mukaan luettuna sen myötävaikutus merialan seurantaan ja valvontaan kokonaisvaltaisesta näkökulmasta direktiivissä 2002/59/EY ja direktiivissä 2010/65/EU vahvistettujen tavoitteiden ja päämäärien kannalta.
   4 artikla
   Jäsenten nimittäminen
   1.   Ohjausryhmä koostuu jäsenvaltioiden ja komission edustajista.
   2.   Komission nimittämien ohjausryhmän jäsenten on oltava ylempiä virkamiehiä.
   3.   Kukin jäsenvaltio nimittää enintään kaksi jäsentä ja vastaavan määrän varajäseniä. Varajäsenet nimitetään samoin ehdoin kuin jäsenet; varajäsenet korvaavat poissa olevat tai estyneet jäsenet automaattisesti. Jäsenten ja varajäsenten on oltava ylempiä virkamiehiä.
   4.   SafeSeaNet-järjestelmän korkean tason ohjausryhmän nykyisten jäsenten on pysyttävä tehtävässään toimikautensa loppuun asti päätöksen 2009/584/EY 3 artiklan 2 kohdan mukaisesti.
   5.   Edellä olevan 3 kohdan mukaisesti nimitetyt jäsenet nimitetään kolmeksi vuodeksi. Heidän on pysyttävä tehtävässään, kunnes heidän tilalleen nimitetään uusi jäsen tai heidän toimikautensa päättyy. Sama henkilö voidaan nimittää uudelleen.
   6.   Jäsenelle, joka ei pysty enää osallistumaan tehokkaasti ryhmän työhön, eroaa tehtävästään tai ei täytä tämän artiklan 3 kohdassa tai perussopimuksen 339 artiklassa vahvistettuja edellytyksiä, voidaan nimetä seuraaja jäljellä olevaksi toimikaudeksi.
   7.   Euroopan meriturvallisuusviraston (EMSA) edustaja osallistuu ohjausryhmän kokouksiin pysyvänä tarkkailijana. EMSA lähettää ohjausryhmään korkean tason edustajan.
   8.   Euroopan talousalueesta tehdyn sopimuksen osapuolina olevien EFTA-valtioiden edustajat voivat osallistua ohjausryhmän kokouksiin tarkkailijoina.
   9.   Henkilötietoja kerättäessä, käsiteltäessä ja julkaistaessa noudatetaan asetusta (EY) N:o 45/2001.
   5 artikla
   Toiminta
   1.   Ohjausryhmän puheenjohtajana toimii komission edustaja.
   2.   Ohjausryhmän puheenjohtajana toimiva komission edustaja voi kutsua muita käsiteltävän asian erityisasiantuntijoita osallistumaan ohjausryhmän tai alaryhmän keskusteluihin, jos tämä on hyödyllistä tai tarpeen. Lisäksi komission edustaja voi antaa tarkkailijan aseman henkilöille, organisaatioille, sellaisina kuin ne on määritelty asiantuntijaryhmiä koskevien horisontaalisten sääntöjen 8 kohdan 3 alakohdassa, ja ehdokasmaille.
   3.   Ohjausryhmän jäsenten ja heidän edustajiensa sekä kutsuttujen asiantuntijoiden ja tarkkailijoiden on noudatettava perussopimuksissa ja niiden täytäntöönpanosäännöissä vahvistettuja salassapitovelvollisuuksia sekä EU:n turvallisuusluokiteltujen tietojen suojelua koskevia komission turvallisuussääntöjä, jotka on vahvistettu komission päätösten (EU, Euratom) 2015/443 (7) ja (EU, Euratom) 2015/444 (8) liitteissä. Komissio voi toteuttaa kaikki asianmukaiset toimenpiteet, jos kyseiset henkilöt eivät noudata näitä velvoitteita.
   4.   Ohjausryhmä kokoontuu tavallisesti komission tiloissa. Komissio huolehtii ohjausryhmän sihteeristön tehtävistä. Ryhmän kokouksiin voi osallistua myös muita komission virkamiehiä, joita asia koskee.
   5.   Ohjausryhmä vahvistaa työjärjestyksensä komission asiantuntijaryhmiä varten vahvistaman työjärjestysmallin pohjalta.
   6.   Kaikki asiaankuuluvat asiakirjat, kuten kokousten esityslistat, pöytäkirjat ja osallistujien kannanotot, asetetaan saataville asiantuntijaryhmien rekisteriin tai rekisterilinkin kautta erityiselle verkkosivustolle, jolla tiedot ovat saatavilla. Julkaisemista koskevat poikkeukset on tehtävä Euroopan parlamentin ja neuvoston asetuksen (EY) N:o 1049/2001 (9) mukaisesti.
   6 artikla
   Kokouskulut
   1.   Ohjausryhmän toimintaan osallistuvat henkilöt eivät saa palkkiota tehtäviensä hoitamisesta.
   2.   Komissio korvaa ohjausryhmän toimintaan osallistuvien matka- ja oleskelukustannukset voimassa olevien komission säännösten mukaisesti.
   3.   Kulut korvataan vuosittaisessa määrärahojen kohdentamismenettelyssä käytettävissä olevien määrärahojen rajoissa.
   7 artikla
   Kumoaminen
   Kumotaan päätös 2009/584/EY.
   8 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 11 päivänä huhtikuuta 2016.

            Komission puolesta

            Puheenjohtaja

         Jean-Claude JUNCKER

      (1)  Euroopan parlamentin ja neuvoston direktiivi 2002/59/EY, annettu 27 päivänä kesäkuuta 2002, alusliikennettä koskevan yhteisön seuranta- ja tietojärjestelmän perustamisesta sekä neuvoston asetuksen 93/75/ETY kumoamisesta (EYVL L 208, 5.8.2002, s. 10).

      (2)  Komission päätös 2009/584/EY, tehty 31 päivänä heinäkuuta 2009, SafeSeaNet-järjestelmän korkean tason ohjausryhmän perustamisesta (EUVL L 201, 1.8.2009, s. 63).

      (3)  Komission direktiivi 2014/100/EU, annettu 28 päivänä lokakuuta 2014, alusliikennettä koskevan yhteisön seuranta- ja tietojärjestelmän perustamisesta annetun Euroopan parlamentin ja neuvoston direktiivin 2002/59/EY muuttamisesta (EUVL L 308, 29.10.2014, s. 82).

      (4)  Euroopan parlamentin ja neuvoston direktiivi 2010/65/EU, annettu 20 päivänä lokakuuta 2010, jäsenvaltioiden satamiin saapuvia ja/tai satamista lähteviä aluksia koskevista ilmoitusmuodollisuuksista ja direktiivin 2002/6/EY kumoamisesta (EUVL L 283, 29.10.2010, s. 1).

      (5)  Euroopan parlamentin ja neuvoston asetus (EY) N:o 1406/2002, annettu 27 päivänä kesäkuuta 2002, Euroopan meriturvallisuusviraston perustamisesta (EYVL L 208, 5.8.2002, s. 1).

      (6)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta (EYVL L 8, 12.1.2001, s. 1).

      (7)  Komission päätös (EU, Euratom) 2015/443, annettu 13 päivänä maaliskuuta 2015, turvallisuudesta komissiossa (EUVL L 72, 17.3.2015, s. 41).

      (8)  Komission päätös (EU, Euratom) 2015/444, annettu 13 päivänä maaliskuuta 2015, EU:n turvallisuusluokiteltujen tietojen suojaamista koskevista säännöistä (EUVL L 72, 17.3.2015, s. 53).

      (9)  Euroopan parlamentin ja neuvoston asetus (EY) N:o 1049/2001, annettu 30 päivänä toukokuuta 2001, Euroopan parlamentin, neuvoston ja komission asiakirjojen saamisesta yleisön tutustuttavaksi (EUVL L 145, 31.5.2001, s. 43).


title: 2011/356/EU: Neuvoston päätös, annettu 10 päivänä kesäkuuta 2011 , alueiden komitean viiden slovenialaisen jäsenen ja kolmen slovenialaisen varajäsenen nimeämisestä

text:
               21.6.2011

               FI

               Euroopan unionin virallinen lehti

               L 161/24

         NEUVOSTON PÄÄTÖS,
   annettu 10 päivänä kesäkuuta 2011,
   alueiden komitean viiden slovenialaisen jäsenen ja kolmen slovenialaisen varajäsenen nimeämisestä
   (2011/356/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Slovenian hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Viisi alueiden komitean jäsenen paikkaa on vapautunut Aleš ČERINin, Irena MAJCENin, Jasmina VIDMARin, Franci VOVKin ja Anton Tone SMOLNIKARin toimikausien päätyttyä. Kolme alueiden komitean varajäsenen paikkaa on vapautunut Jure MEGLIČin, Siniša GERMOVŠEKin ja Darja DELAČ FELDAn toimikausien päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseniksi:

                           —

                           Peter BOSSMAN, župan občin Piran

                           —

                           Mitja MERŠOL, član občinskega sveta MO Ljubljana

                           —

                           Andreja POTOČNIK, podžupanja občine Tržič

                           —

                           Ivan ŽAGAR, župan občine Slovenska Bistrica

                           —

                           Barbara ŽGAJNER TAVŠ, podžupanja občine Trbovlje

                     ja

               b)

               varajäseniksi:

                           —

                           Ladislava FURLAN, podžupanja občine Logatec

                           —

                           Anton KOKALJ, član občinskega sveta občine Vodice

                           —

                           Tanja VINDIŠ FURMAN, članica občinskega sveta MO Maribor.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 10 päivänä kesäkuuta 2011.

            Neuvoston puolesta

            Puheenjohtaja

         FELLEGI T.

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.